Детска градина ,,Д-р Стайко Стайков”

гр. Стрелча, община Стрелча, област Пазарджишка, ул. „Н. Сапунджиев” 4

е-mail: cdg.strelcha@dir.bg,  тел. 03532 20-70
               Механизъм 
   за риск от отпадане на децата
 в Д Г ”Д-р Стайко Стайков”
 Механизма е изработен във връзка със стратегията на МОН за превенция и намаляване дела на отпадащите и преждевременно напусналите образователната система деца и кореспондира с темата за включващото образование като предпоставка за предотвратяване на социалното изключване. Базира се  на основни принципи на включващото образование:
· Всяко дете има право на образование и трябва да има равен достъп до образование;

· Всяко дете може да учи и да се възползва от предимствата, които образованието дава;

· В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус;

· Включващото образование предполага промени в образователната система, за да може тя да се адаптира към потребностите на конкретното дете в много по-голяма степен, отколкото детето да се адаптира към системата;

· Различията между децата са източник на многообразие и богатство, а не на проблеми;

· Възгледите и мнението на детето трябва да бъдат взети предвид при неговото участие в училище. Детето следва да бъде стимулирано да участва активно в образователния процес;

· Всички аспекти на образованието, програми и методи на преподаване, както и формите на комуникация следва да бъдат адаптирани, за да се създадат възможности за включване. 

Дейностите по превенция на отпадането

· децата да получат пълноценни знания, умения и отношения;
· да се изградят като свободни и морални личности, способни да живеят и работят заедно, да общуват помежду си, да поемат отговорности в демократично гражданско общество;
· да развиват творческите си заложби и способности;
· да изградят умения и навици за здравословен начин на живот;
· извършване на задължителна предучилищна подготовка две години преди постъпване в първи клас.
                Мисията на Д Г „Д-р Стайко Стайков” е утвърждаването и като необходима и желана за деца, учители и родители среда за развитие, изява и творчество и е подчинена на изискванията на новото време. Работата на колектива е насочена върху създаване на социално-педагогически комфорт, висок здравно-личностен стандарт на всяко дете и грижа за духовно и физическо развитие. Затова и мотото ни е : ,,За детето – с любов и всеотдайност”
· Разнообразни дейности,   насочени към удовлетворяване  на желанията и потребностите на децата
· Висококвалифицирани и мотивирани учители, работещи като екип от отговорни и развиващи се личности, проявяващи толерантност, загриженост и зачитане на човешкото достойнство;
· Работа с талантливи деца;
· Работа с деца в неравностойно социално положение;
· Работа с деца със специални образователни потребности;
· Работа с деца с различна етническа принадлежност;
· Уютна и функционална образователна среда.
· Съвместна работа с Екипа за обхват в Община Стрелча,Дирекция „Социално подпомагане” , Община Стрелча
Възможности
· ранно идентифициране на децата в риск чрез проучване на потребностите и интересите на децата в риск

· нови форми за  по – голямо ангажиране на родителите

· ефективно включване на училищните и ресурсите на местната общност при реализиране на дейностите за превенция на отпадането от училище

· обучение на педагогическия екип да идентифицира и решава социалните, образователните, поведенческите и други проблеми, които поставят децата в риск да отпаднат от детската градина
· разработване и прилагане на обучителни мероприятия за мотивиране и задържане на децата, консултиране и активна работа със семейството
· поддържане на база данни, индивидуално портфолио, индивидуални програми за всяко застрашено дете

· периодична оценка и актуализиране на мерките
· разширяване на връзките с извънучилищните институции
Заплахи
· Недостатъчно грижи и заинтересованост от страна на родителите

· Липса на ефективни санкции за родителите

· Нисък жизнен стандарт на част от населението

· Проблеми в семействата, водещи до отпадане на деца от училище

· Липса на финасови възможности за подкрепа на застрашени от отпадане деца

· Миграционни процеси, честа смяна на местоживеенето
Целева група
· Деца от подготвителните групи, които са застрашени от отпадане по различни причини , за които съществува обективен риск от социално изключване и липсват форми за социална подкрепа;

В по-общ смисъл целевата група включва всички деца от детската градина като смисъл на превенция.
 Цели

Обща цел – Създаване на подкрепяща среда за децата в детската градина
Подцели:
· Изграждане на мотивация за посещение и участие в живота на детската градина
· Създаване на положителни нагласи към учебния процес 

Задачи и дейности за изпълнението им
· Изработване ежегодно актуализиране на регистър на застрашените от отпадане деца

· Проучване чрез анкети и др. методи на желанията за участие на децата в допълнителни педагогически услуги.
· Прилагане на нови подходи в работата с родителите – алтернативни родителски срещи, активно включване в общи дейности, родителите- партньори на детската градина; работа на училищното настоятелство с родители на застрашени от отпадане деца

· Установяване на ефективен диалог детска градина - външни институции, имащи отношение по проблема

· Организиране на благотворителни акции за подпомагане на застрашени и социално слаби деца

· Мотивиране на педагогическия персонал за допълнителна работа по превенция на отпадането






